ร้านข้าวขาหมูจุฬา ไม่ได้อยู่แถวจุฬานะคะ ><
อยู่แถวๆทางพุทธมณฑล เป็นทางออกนอกกรุงเทพ แถวๆฝั่งมหิดล
เป็นทางผ่านหากจะออกจากกรุงเทพ พอดีวันนั้นจะไปเที่ยวต่างจังหวัด เลยได้แวะมาทานร้านนี้
สาเหตุที่แวะ เกิดจากความหิวล้วนๆ เพราะออกเดินทางตั้งแต่เช้า และไม่ได้ทานข้าวเช้าก่อนออกมา เลยต้องมาตายเอาดาบหน้ากันเลยทีเดียว 5555555 ร้านนี้จะอยู่ซ้ายมือ คือแบบว่าถนนทางที่จะออกจากกรุงเทพ จะมีทางวิ่งด้านใน และด้านนอก ถ้าวิ่งด้านใน คือวิ่งยาวๆ ไม่สามารถที่จะแวะเข้าร้านได้เลย เพราะฉะนั้น ถ้าหากหิวๆ แนะนำให้วิ่งช้าๆทางด้านนอก แล้วหาร้านนั่งทานเลยคะ อิอิ

มาทานเมื่อวันหยุดด้วย คนเต็มร้านกันเลยทีเดียว พนักงานวิ่งวุ่น!!

เข้ามาปุ๊บก็หาโต๊ะนั่ง โต๊ะเต็ม!! ต้องรอแปบนึง
พอได้โต๊ะ ก็สั่งอาหาร ในเมนูมีเยอะมากๆ ทั้งข้าวขาหมู ข้าวหมูแดง ข้าวหมูกรอบ ข้าวหน้าเป็ด เกาเหลา  แต่พอสั่งข้าวหมูกรอบ คือไม่มี ข้าวหมูแดง ก็ไม่มี สรุปคือ มีแต่ข้าวขาหมูอย่างเดียว...จบ!! 

ด้วยสายตาที่มองๆไปรอบๆร้าน ก็ไม่เจอ ตู้ติ่มซำพอดี ก็เลยต้องขอจัดเป็นติ่มซำด้วยแล้วกันนะ ^^

เมนูที่จิ๊กสั่งก็จะเป็น ติ่มซำ และซาลาเปา
ส่วนพี่สาวทานข้าวขาหมู เพิ่มพลังตั้งแต่เช้าเลย

ส่วนเรื่องราคานี่ไม่แน่นอนเลยคะ เพราะบนเมนูปิดไว้หมดเลยคะ

ข้าวขาหมู รสชาติอร่อยมากๆ แอบชิมของพี่มาคะ ข้าวร่วนๆ ทานกับขาหมูนุ่มๆ น้ำขาหมูอร่อยกลมกล่อมมากๆ หวานๆ ทานกับผักดองนี่ฟินเลย พี่ทานหมดจานเลย

ติ่มซำที่สั่งก็จะเป็น ขนมจีบกุ้ง ขนมจีบหมู ฮะเก๋า และซาลาเปา
ซาลาเปามีไส้ครีม และ ไส้หมู

ขนมจีบอร่อยดีคะ คือเนื้อเยอะยู่คะ แป้งน้อย ทานกับจิ๊กโช่ 
ซาลาเปานุ่มๆ อร่อยๆเบาๆ ไส้ครีมหวานน้อย 

พนักงานยังไม่ค่อยแนวเท่าไหร่คะ หรือเป็นเพราะลูกค้าเยอะด้วย เลยไม่แนว ><
ราคาก็โอเคคะ 
ถ้าขับรถหิวๆ ก็ลองแวะดูนะคะ ^^

